text: Minister er klar med den store hammer
  25 februar 2016 kl. 11.49
  I dag går arbejdet med elektrificeringen af strækningen mellem Lunderskov og Esbjerg i gang.
  Transport og bygningsminister Hans Christian Schmidt er klar til at banke den første spuns til det første mastefundament ned, og dermed går arbejdet med den 57 kilometer lange strækning i gang.
  Elektrificeringen af strækningen forventes at være færdig til køreplanskifte i december 2016 og betyder, at det i fremtiden bliver muligt at køre med el-tog hele vejen fra København og Esbjerg.
  Samtidig så betyder det, ifølge Banedanmark, at driften den bliver mere stabil og miljøet får færre gener.
  Der er afsat 1,2 milliarder kroner til hele anlægsarbejdet, der gik i gang i 2013.
  
  